Tarvitsetko apua kannettavan tietokoneen, tabletin tai älypuhelimen käytössä? Ota laitteesi ja tarvittavat tunnukset sekä salasanat mukaan, niin enteriläiset auttavat sinua.
Tarvitsetko apua kannettavan tietokoneen, tabletin tai älypuhelimen käytössä? Ota laitteesi ja tarvittavat tunnukset sekä salasanat mukaan, niin enteriläiset auttavat sinua. Ei ajanvarausta, kävijöitä opastetaan saapumisjärjestyksessä. ENTER ry on ikäihmisten tietotekniikkayhdistys, jonka jäsenet antavat henkilökohtaista vertaisopastusta tiistaisin ja keskiviikkoisin klo 10 - 12 kirjaston 1. kerroksen Tapahtumatilassa. Huomioi, että digiopastus järjestetään 9.1.-7.2. poikkeuksellisesti Myyrmäkitalon 2. kerroksessa. Opastusta ei järjestetä 1.5.2024 (vappu). HUOM! Opastusta ei järjestetä lakkotilanteen vuoksi tiistaina 13.2.2024. Kuva: Katri Lassila / Enter ry Asiasana: digituki
Ohjattu tutustuminen Tikkurilan kirjaston musiikkiosaston studioon.
Ohjattu tutustuminen Tikkurilan kirjaston musiikkiosaston studioon. Opastuksiin ei tarvitse ilmoittautua ennakkoon. Opastaja on paikalla ja studion ovet avoinna klo 17-19 välisenä aikana. Kuva: Dani Rönnqvist
Tervetuloa Solistin työkalut - laulun mestarikurssille. Kurssi on suunnattu kaikille laulajille, jotka tähtäävät uralle, täysin tämänhetkisestä kokemustasosta riippumatta. Mukaan voi tulla osallistumaan tai vain seuraamaan. Kurssi on maksuton. Kurssin ohjaa laulunopettaja Michael Kantola. Lisätietoja michaelkantola1@gmail.com
Tervetuloa Solistin työkalut - laulun mestarikurssille. Kurssi on suunnattu kaikille vähintään 16-vuotiaille laulajille, jotka tähtäävät uralle, täysin tämänhetkisestä kokemustasosta riippumatta. Mukaan voi tulla osallistumaan tai vain seuraamaan. Ilmoittaudu Helmetin tapahtumakalenterin kautta. Kurssi on maksuton. Kurssin ohjaa laulunopettaja Michael Kantola. Lisätietoja michael.kantola1@gmail.com
Digitalkkari neuvoo, kuinka tulostat, skannaat, kopioit tai asioit verkkopalveluissa. Saat opastusta myös omien laitteiden peruskäyttöön.
Digitalkkari neuvoo, kuinka tulostat, skannaat, kopioit tai asioit verkkopalveluissa. Saat opastusta myös omien laitteiden peruskäyttöön. Varaa aika digitalkkarille asiakaspalvelutiskiltä tai puhelimitse numerosta 09 310 85080. Digitalkkari on paikalla Herttoniemen kirjastossa ma-ti klo 8-14. Digitalkkareina toimivat tietotekniikka-alan opiskelijat.
Asianajajapäivystyksessä saa alkuneuvontaa kaikissa oikeudellisissa asioissa.
Ajat vain ajanvarauksella puh. 09 310 85025. Ajan voi varata päivystystä edeltävän viikon torstaina klo 8.00 alkaen. Asianajajapäivystyksessä vapaaehtoiset asianajajat antavat maksutonta alkuneuvontaa oikeudellisissa asioissa. Asianajaja kertoo, onko asiassa tarpeen hakea lisää asiantuntija-apua ja ohjaa tarvittaessa asiaan perehtyneen asianajajan tai oikean viranomaisen puoleen. Päivystyksessä ei voida laatia asiakirjoja eikä hoitaa laajempia toimeksiantoja. Jokaiselle asiakkaalle on varattu n. 15 min asiointiaikaa. Päivystyksessä käydyt keskustelut ovat aina luottamuksellisia. Asianajajapäivystys maanantaina klo 16-18.30: 15.1. TÄYNNÄ 29.1. TÄYNNÄ 12.2. TÄYNNÄ 26.2. 11.3. 25.3. 8.4. 22.4. 6.5. 20.5. Neuvonnan järjestää Helsingin asianajajayhdistys Töölön kirjasto
Tervetuloa Iso Omenan Kirjastoon kuuntelemaan kiinankielisiä satuja, ja oppimaan kiinan kuluttureja! Kiinankielinen satutunti on suunnattu kiinalaisille lapselle, jotka ovat kiinnostuneita oppimaat kiinan kieltä. Satutunnit järjestetään kirjaston lastenosastolla. Tapahtuma järjestetään klo 13:00-14:00 13.1., 27.1., 10.2., 24.2., 9.3., 23.3., 6.4., 20.4., 4.5. ja 18.5.
Welcome to Iso Omena library to listen Chinese stories and to learn Chinese culture! Chinese story time is aimet to Chinese children who are interested in Chinese language learning. The story times are arranged at the library's children's section. Event time: 1:00pm-2:00pm 13.1., 27.1., 10.2., 24.2., 9.3., 23.3., 6.4., 20.4., 4.5. and 18.5.
Vuoden 2023 Kalevi Sorsa -palkinto on myönnetty kääntäjä Lotta Toivaselle hänen työstään ranskalaisen kirjallisuuden tunnetuksi tekemisestä Suomessa.
Miksi käännöskirjallisuudella on yhteiskunnallista merkitystä? Kalevi Sorsa -palkinnon jakotilaisuus
Vuoden 2023 Kalevi Sorsa -palkinto on myönnetty kääntäjä Lotta Toivaselle hänen työstään ranskalaisen kirjallisuuden tunnetuksi tekemisestä Suomessa. Palkinnonjakotilaisuudessa keskustellaan ranskalaisesta kirjallisuudesta sekä käännöskirjallisuuden yhteiskunnallisesta merkityksestä Suomessa. Tilaisuuden avauspuheenvuoron pitää Ranskan suurlähettiläs Agnès Cukierman. Toivanen on toiminut kääntäjänä yli 30 vuotta ja kääntänyt noin 80 teosta. Merkittävää hänen työssään on ollut muun muassa Annie Ernaux’n tuotannon saattaminen suomalaisten saataville. Ernaux’n kirjat kertovat toisen maailmansodan jälkeisestä historiasta, poliittisista tapahtumista, yhteiskunnan kehityksestä ja yhteiskunnallisesta eriarvoisuudesta. Toivanen on kääntänyt myös nuoremman polven kirjailijan Édouard Louisin kirjoja, jotka käsittelevät pitkälti samoja teemoja 2000-luvulla. Louis käsittelee erityisesti köyhyyden latistavaa vaikutusta ja inhimillisen kasvun tukahduttamista. Sekä Ernaux’n että Louisin kirjat kuvaavat myös henkilökohtaisia kokemuksia luokkanoususta. Louisin esikoisteos Ei enää Eddy herätti Ranskassa kiivasta poliittista keskustelua köyhyydestä ja luokkaeroista. Palkintotilaisuuden ohjelma 18.00–18.05 Tilaisuuden avaus ja palkinnonjako, Aki Lindén, Kalevi Sorsa-säätiön hallituksen puheenjohtaja 18.05–18.15 Ranskan suurlähettilään puheenvuoro, Agnès Cukierman 18.15–18.30 Lotta Toivasen haastattelu, haastattelijana Gummeruksen markkinointiviestinnän tuottaja Pauliina Pietilä 18.30–19.00 Keskustelu käännöskirjallisuuden yhteiskunnallisesta merkityksestä Pauliina Pietilä, Lotta Toivanen ja käännöstieteen yliopistonlehtori Anne Riippa, lopussa mahdollisuus myös yleisökysymyksiin. Tilaisuus on kaikille avoin eikä vaadi ennakkoilmoittautumista. Lämpimästi tervetuloa! Kalevi Sorsa -palkinto myönnetään nyt kolmatta kertaa. Palkinnosta päättää vuosittain Kalevi Sorsa -säätiö ja sen jakaa Kansan Sivistysrahasto. Se perustettiin 21.12.2020, jolloin tuli kuluneeksi 90 vuotta Suomen pitkäaikaisimman pääministerin Kalevi Sorsan (1930–2004) syntymästä. Palkinto on 2500 euroa ja se myönnetään yhteiskunnallisesti merkittävälle teolle, joka koskee yhteiskuntatutkimusta, kirjallisuutta tai muuta Kalevi Sorsan elämäntyötä sivuavaa teemaa. Kuva: Suomen Yrityskuvaus Markku Heikkilä *** Kallion kirjasto Viides linja 11 00530 Helsinki 09 310 850 53 facebook.com/kirjastokallio
Maritta Lintunen kertoo ja keskustelee tuotannostaan. Hänen uusin romaaninsa Sata auringonkiertoa (WSOY 2023) voitti Savonia-kirjallisuuspalkinnon. Lintusta haastattelee FM Jani Saxell.
Maritta Lintunen on hämeenlinnalainen kirjailija ja koulutukseltaan musiikin maisteri. Lintunen tunnetaan novellin taitajana, mutta hänen tuotantoonsa kuuluu yhtä lailla myös runoja ja romaaneja. Hänen uusin romaaninsa Sata auringonkiertoa (WSOY 2023) voitti vastikään Savonia-kirjallisuuspalkinnon. Teos kuvaa koskettavasti suurta yhteiskunnallista rakennemuutosta, kun 1970-luvulla kuihtuva maaseutu pakotti kymmenet tuhannet suomalaiset muuttamaan paremman elämän toivossa Ruotsiin. Useat muutkin Lintusen teoksista ovat olleet ehdolla kirjallisuuspalkintoihin. Hänen runojaan ja novellejaan on ilmestynyt antologioissa ja kirjallisuuslehdissä useilla kielillä. Maritta Lintunen pohtii teksteissään elämän selittämättömyyttä, vapauden rajoja ja asioiden kertautumista. Hän kuvaa ihmissuhteiden kipeyttä ja ihmisen sisäistä kasvua. Lintusta haastattelee kirjailija, FM Jani Saxell. Tapahtuma järjestetään yhteistyössä Helsingin suomenkielisen työväenopiston kanssa. Kuva: Mika Wist / WSOY